Tasg 1:  

Thema’r dosbarth ar hyn o bryd yw teithio lle bu’r dosbarth yn edrych ar deithio ar y tir, môr ac yn yr awyr. Trefnwyd trip ar y trên o’r orsaf yn Llandybie i Lanymddyfri. Nododd nifer o’r disgyblion nad oeddwn byth wedi bod ar drên, felly roedd yn gyfle eilaidd i’r disgyblion i gael profiad bythgofiadwy. Cyn mynd ar y trip addysgiadol buom ar daith i’r orsaf drên i adeiladu ar eu dealltwriaeth o’r nodweddion gwahanol i’r orsaf drên lle trafodwyd a chasglwyd gwybodaeth sylfaenol am nodweddion yr orsaf. Sail arall i’r thema yw canolbwyntio ar deithio yn y gofod wrth edrych ar y gwahanol bethau sydd i ymwneud a’r gofod trwy ddatblygu gwybodaeth a dealltwriaeth y disgyblion o’r byd o’u cwmpas.
Mae’r gweithgareddau a gynlluniwyd a’u rhannwyd yn y clip fideo ar gyfer disgyblion o flwyddyn 1. O’r un ar hugain o ddisgybl yn y dosbarth, 2 plentyn sydd o gartref lle bu un rhiant yn siarad Cymraeg, lle bu’r gweddill o gartrefi Saesneg. Rhannir y dosbarth i dri grŵp gallu gwahanol gyda’r nifer o ddisgyblion yn amrywio o 6 i 7 ac 8 ym mhob grŵp. Dau weithgaredd gwahaniaethol sydd yn ymddangos yn y fideo, sef o’r grŵp isaf sef grŵp y car, a hefyd y grŵp canol, sef grŵp y beic. 
Penderfynwyd darllen a chanolbwyntio ar y stori ‘Beth Nesaf’ trwy geisio tynnu sylw’r disgyblion at yr iaith gyfoethog sydd yng nghlwm ar stori yn ogystal â cheisio ailadrodd geiriau sydd yn ymddangos yn y stori yn rheolaidd. Yr hyn a rhennir yn y fideo yw darlleniad o’r stori yn ogystal â chyflwyniad i’r gweithgareddau. Yn ychwanegol mae clipiau o’r ddau weithgaredd gwahaniaethol wedi’u cynnwys yn y fideo.
Tasg 2: https://www.youtube.com/watch?v=n5Npj5CyGTg&t=49s  
Tasg 3:
Y gweithgaredd gyntaf a chynlluniwyd oedd y gweithgaredd lle'r oedd yn rhaid i’r disgyblion drefnu stori’r gan ddefnyddio lluniau sydd yn y stori. O ran gwahaniaethu, roedd y disgyblion o’r grŵp isaf yn trefnu’r stori gan ddefnyddio pedwar llun tra roedd y disgyblion o’r grŵp canol yn trefnu’r stori gan ddefnyddio 8 llun. Cyn mynd ati i drefnu’r stori trafodwyd y stori ar y cyd er mwyn i’r holl ddisgyblion dwyn i gof yr hyn oedd yn arwyddocaol i’r stori yn ogystal â’r manylion pwysig. Cydnabyddaf bwysigrwydd llafaredd a bod y disgyblion yn gallu trafod yn effeithiol heb lawer o ofid cyn ceisio mynd ati i ysgrifennu. Trwy’r maes dysgu a phrofiad ‘Ieithoedd Llythrennedd a Chyfathrebu’ noda Donaldson (2015) pwysigrwydd llafaredd ar allu i gyfathrebu gydag eraill. Daw’r athro Graham Donaldson I’r casgliad yn ei adolygiad yw’r pwysigrwydd bod y disgyblion yn gallu trafod yn glywadwy ac yn glir gydag eraill, (Donaldson, 2015).
Nod y gweithgaredd arall oedd dilyn cyfarwyddiadau a nodwyd ar y pegiau siarad er mwyn danfon y roced i’r lle cywir ar yr Ipads gan ddefnyddio HWB. Roedd yn rhaid i’r grŵp isaf dilyn cyfarwyddiadau o’r peg siarad megis, “mae Babi Tedi am i chi fynd i’r blaned goch” lle'r oedd yn rhaid i grŵp canol dilyn cyfarwyddiadau o’r pegiau siarad megis “mae Babi tedi am i chi fynd a’r roced gyntaf i’r blaned werdd a’r ail roced i’r blaned las”.  
Trwy’r gweithgareddau bu nifer o sgiliau Llythrennedd a Rhifedd ynghlwm a’r dasg, megis “siarad am bethau y maent wedi’u llunio neu wedi’u gwneud, gan esbonio’r broses” (Yr Adran Addysg a Sgiliau, 2015, t. 14). Cydnabydda bwysigrwydd cynllunio gweithgareddau sydd yn drawsgwricwlaidd er mwyn sicrhau bod y disgyblion yn cael y cyfle i integreiddio eu holl sgiliau yn rheolaidd trwy gydol y dydd. Dewiswyd y gweithgareddau gyda’r gred y byddwn yn mynd i fwynhau’r tasgau wrth ddatblygu eu llafaredd yn gyson trwy gydol y cyflwyniad a hefyd yn ystod y gweithgareddau.
Yr hyn rydyn yn datblygu wrth gyflawni’r dasg trwy ddilyn cyfarwyddiadau ar y pegiau siarad o’r Fframwaith Llythrennedd yw, “gwrando ar eraill, â sylw cynyddol, gan ymateb yn briodol fel arfer, e.e. dilyn cyfarwyddiadau’n gywir” (Yr Adran Addysg a Sgiliau, 2015, t. 14). Datblygu’r gweithgaredd sgiliau gwrando’r disgyblion a’u sgiliau dilyn cyfarwyddiadau’n llwyddiannus. Yr hyn mae’r Yr Is-adran Cwricwlwm ac Asesu 3-14, (2008) yn eu nodi yw bod sgiliau gwrando a siarad yn angenrheidiol wrth er mwyn i’r disgyblion datblygu eu sgiliau gwybyddol. O ran gwrando, noda Yr Is-adran Cwricwlwm ac Asesu 3-14 (2008) bod nad yw yn dod yn haws i lawer o ddisgyblion felly mae’n holl bwysig bos athrawon yn rhoi bod cyfle posibl i ddisgyblion ymarfer eu sgiliau gwrando. Y sgiliau wnaeth y disgyblion datblygu trwy’r gweithgaredd gwrando a chyfarwyddiadau a danfon y roced i’r lle cywir oedd, “dilyn gorchmynion gweithredol mwy cymhleth” (Yr Adran Addysg a Sgiliau, 2015: t.16). Cafodd y gweithgaredd ei trwy i un grŵp ddilyn cyfarwyddiadau mwy cymhleth na’r grŵp arall o’r pegiau siarad. Mae deilliant 4 o Broffil y Cyfnod Sylfaen yn nodi y bydd y disgyblion gallu  “gwrando ar siaradwyr neu ysgogiadau eraill gyda mwy o sylw, gan ymateb yn briodol fel arfer i wybodaeth a chyfarwyddiadau cymhleth” (Yr Adran Addysg a Sgiliau, 2017, t. 31).
Wrth gwblhau’r gweithgaredd lle'r oedd yn rhaid i’r disgyblion trefnu’r stori roedd yn rhoi cyfle i’r disgyblion i ddwyn i gof yr hyn roedd y stori yn son am gyn iddynt hwy fynd ati i’w trefnu gyda lluniau. Mae hwn yn sicrhau bod y disgyblion yn datblygu eu hyder wrth wrando a thrafod yn y Gymraeg.  
Gwnes ddefnydd da o’r oedolion ychwanegol yn ystod y cyflwyniad trwy gyflwyno beth oedd yn y roced. Cydnabydda Etyn (2013) arfer dda o bypedau yn y dosbarth yn ystod cyflwyniadau ac yn ystod gweithgareddau yn y dosbarth er mwyn ennyn diddordeb a chwilfrydedd y disgyblion.
Yn ystod darlleniad o’r stori a hefyd yn ystod cyflwyniad i’r wers, teimlaf fy mod wedi sicrhau fy mod yn cywiro’r disgyblion ar yr adegau cywir pan fu’r disgyblion yn dweud geiriau Saesneg. Enghraifft o hyn oedd pryd wnaeth un disgybl dweud y gair Saesneg am fêl a wnes i sicrhau fy mod yn cymryd y cyfle i’w cywiro gyda’r term Cymraeg. Tynn Sidegenius (2015) at bwysigrwydd ac arwyddocâd ailadrodd yn addysgu’r disgyblion. Noda mai’r amlaf mae unigolyn yn ailadrodd gair neu frawddeg y gorau gyd yw hi i’r gwrandawyr, gan fod y gair sydd yn cael ei ailadrodd gallu cael ei chysylltu da adnoddau yn ein byd o gwmpas. Teimlaf fy mod wedi rhoi cyfleodd amhrisiadwy i’r disgyblion cael y cyfle i drafod am nodweddion y stori thrwy sicrhau bod yr holl ddisgyblion yn cael y cyfle i gyfrannu mewn ffordd deg trwy’r defnydd o’r ffyn lolipop. Pan gafodd y disgyblion y cyfle i drafod gyda’i ffrind siarad am yr hyn oedd yn cael ei son yn y stori roedd safon ei iaith yn dda, er hynny oes roedd y disgyblion yn cael trafferth i ddweud unrhyw air neu os nad oeddwn yn ymwybodol o’r gair yng Nghymraeg roeddwn yn ceisio eu cynorthwyo trwy ar ddweud y gair. Yr hyn oedd yn llwyddiannus am y ffordd hon o gwestiynu’r disgyblion oedd y ffaith bod y disgyblion hynny nad oedd yn siŵr am yr ateb yn gallu cael cymorth ei ffrind siarad. Roedd y disgyblion hefyd ar dasg yn ystod y cyflwyniad a hefyd yn parhau i drafod gyda’u partner siarad pan fod angen. Credaf fod hyn yn elfen hynod o bwysig wrth i’r disgyblion ddysgu wrth ei gilydd. Trwy ofyn cwestiynau i’r disgyblion a thrwy ofyn cwestiynau am y stori i’r disgyblion gan roi cyfle iddyn nhw droi i’w partner siarad a thrafod yn rhoi cyfle i mi asesu dealltwriaeth y disgyblion cyn mynd ati i gwblhau’r tasgau. Mae’n ffaith wybyddus bod darllen storiâu i blant yn ennyn ei chwilfrydedd a’i chreadigrwydd nhw, ond yr hyn aeth Kate (2014) ymlaen i son am yw’r pwysigrwydd o ofyn cwestiynau i’r plant ar ôl darllen stori iddyn nhw. Yr hyn dywed Kate (2014) yw hyd yn oed bod darllen stori gyda phlentyn yn mynd i’w cynorthwyo, ond noda pha mor bwysig yw mynd ati i ofyn cwestiynau am fyr hyn sydd wedi cael ei nodi. Hynny yw gofyn i’r plentyn son eu hoff ran yn y darn, yn ogystal â gofyn am enwai cymeriadau arwyddocaol yn y stori, (Kate, 2014). O ganlyniad, teimlaf fy mod wedi gwneud hyn yn llwyddiannus wrth geisio herio cof ac asesu dealltwriaeth y disgyblion.
Yn ogystal ag asesu dealltwriaeth y disgyblion yn ystod y cyflwyniad a’r gweithgareddau, nes i sicrhau fy mod yn adrodd patrymau brawddegau cywir i’r disgyblion gan sicrhau fy mod yn modelu bod y disgyblion yn dweud ‘do’ yn hytrach na defnyddio’r term ‘ie’. Er mwyn sicrhau bod y disgyblion yn clywed yr atebion cywir i gwestiynau fe wnes i sicrhau bod y gynorthwywraig yn ateb y cwestiynau “Oes helmed ofod yn y bocs?” gyda’r ateb “oes”. Cydnabydda pwysigrwydd bod y disgyblion yn clywed y patrymau brawddegau cywir yn gyson yn yr ysgol. Heria aussie deaf kids (2015) mai’r ffordd orau o ddysgu geiriau ac ymadroddion newydd yw trwy wrando a thrwy glywed y termau yn rheolaidd o bobl o gwmpas. Mae astudiaeth arall gan Richards (2006) wedi nodi pwysigrwydd rôl yr athro wrth fodeli iaith raenus a cywir i’w disgyblion. Mae hyn yn hynod o bwysig wrth ystyried bod y disgyblion yn cael eu trochi yn yr eirfa hon ac fe fyddwn nhw yn ei ddefnyddio wrth drafod yn y dyfodol, felly mae’n angenrheidiol eu bod yn hollol gywir.
Yn ystod y gweithgareddau pan fu’n trafod am y stori, fe wnes sicrhau bod yr holl ddisgyblion yn cael y cyfle i ar ddweud elfen o'r stori. Er mwyn sicrhau bod y disgyblion yn ar ddweud y brawddegau yn llwyddiannus, roeddwn yn modelu patrymau brawddegau, yn gyntaf, yn ail, wedyn er mwyn sicrhau trefn gywir i’r stori. Caiff y termau hyn eu nodi yn y cwricwlwm ar gyfer disgyblion blwyddyn 2, “defnyddio geiriau trefnu, e.e. yn gyntaf, yna, wedyn, i gloi” (Yr Adran Addysg a Sgiliau, 2015, t. 26). Trwy ddefnyddio termau sydd yn cael ei nodi ar gyfer disgyblion blwyddyn 2 mae’n dangos bod y disgyblion yn cael eu herio trwy ddefnyddio’r termau cywir a pwrpasol yma. Wrth dreulio amser yn cylchdroi’r gweithgareddau, fe wnes i sylweddoli bod yr holl ddisgyblion ar dasg ac roeddwn yn gallu esbonio i mi'r hyn roeddwn yn eu gwneud.
O ran y gweithgaredd lle'r oedd yn rhaid i’r disgyblion wrando ar y cyfarwyddiadau o’r pegiau siarad â’u defnyddio i ddanfon y roced i’r lle cywir; wrth imi arsylwi a chwestiynu’r disgyblion roeddwn yn gallu ar ddweud y cyfarwyddiadau yn gywir gan nodi’r cyfeiriad aeth y roced. Er mwyn ceisio ymestyn llafaredd y disgyblion ymhellach, yn enwedig y disgyblion o’r grŵp canol, byddai wedi bod yn fuddiol petai i mi ofyn iddyn nhw i ddisgrifio’r cyfeiriad aeth y roced trwy ddweud, “yn gyntaf fe drodd y roced i’r chwith.” Trwy wneud hyn, byddai’r sgil blwyddyn 2 wedi ei gyflawni’n llwyddiannus, (Yr Adran Addysg a Sgiliau, 2015, t. 26).
Ar y cyfan, teimlaf fod y gweithgareddau a chynlluniwyd a addysgwyd wedi bod o fudd i’r disgyblion wrth iddyn nhw ddatblygu eu llafaredd trwy amrywiaeth o gyfleodd gwahanol yn ystod y sesiwn. Boed hynny, teimlaf y gallwn wedi ymestyn ar lafaredd y disgyblion wrth ofyn iddyn nhw i ymestyn eu brawddegau wrth ddisgrifio camau cymerodd y roced er mwyn teithio i’r planedau gwahanol. Gweler atodiad 1 ar gyfer adlewyrchiad ac awgrymiadau posibl pellach o’r wers.

